Cory Monteith

náhľad|Monteith na Toronto Film Festival v roku 2011
Cory Allan Michael Monteith (* 11. máj 1982, Calgary, Alberta† 13. júl 2013, Vancouver, Britská Kolumbia) bol kanadský herec a muzikant. Jeho najznámejšou úlohou bol Finn Hudson v seriáli Glee.

 Detstvo a vzdelanie 
Narodil sa v meste Calgary v Alberte a vyrastal vo Victorii v Britskej Kolumbii. Mal jedného staršieho brata. Jeho rodičia sa rozviedli, keď mal sedem rokov. V trinástich rokoch, kedysi nádejný študent, ktorý sa naučil čítať v piatich rokoch, prestal chodiť do školy. Do 16 rokov navštívil 12 rôznych škôl vrátane alternatívnych programov pre problematických dospievajúcich. S kamarátmi pil alkohol a vyskúšal drogy. V 19 šiel na liečenie, pretože od svojej rodiny dostal ultimátum, aby sa šiel liečiť, alebo sa obrátia na políciu, pretože ukradol veľké množstvo peňazí od jedného člena rodiny. Nakoniec sa úspešne vyliečil.

Predtým, ako sa stal hercom, pracoval vo Victorii ako umývač vozov, šofér taxi, šofér školského autobusu a pokrývač.

V roku 2011 získal stredoškolský diplom za absolvovanie alternatívnej školy vo Victorii.

 Kariéra 
Jeho herecká kariéra začala vo Victorii. Hral menšie úlohy vo filmoch Nezvratný osud 3, Šepot smrti a Vianoce na nože. Mal občasnú úlohu v seriáli Kyle XY. Hosťoval tiež v kanadských televíznych seriáloch ako Smallville, Hrozba z temnoty, Flash Gordon, Hviezdna brána a Stargate: Atlantis.

V roku 2009 bol obsadený do role Finna Hudsona do seriálu televízie FOX – Glee. Finn bol hlavný spevák školského zboru a futbalista strednej školy McKinley. Pri konkurze na úlohu spieval pieseň od Billyho Joela, „Honesty“.

V apríli 2010 bol obsadený do romantickej komédie Monte Carlo. 8. augusta 2010 uvádzal Teen Choice Awards. Uvádzal tiež Gemini Awards v Toronte, konané 13. novembra 2010.

V júli 2011 autor Glee, Ryan Murphy v interview prezradil, že sa Cory spolu s Chrisom Colferom (Kurt) a Leou Michele (Rachel) v štvrtej sérii objavia, aj keď sa zdá že v seriáli skončili.

Hral na bicie v skupine „Bonnie Dune“, ktorá vznikla v Los Angeles.

 Smrť 
V sobotu 13. júla 2013 bol Cory nájdený mŕtvy vo svojej izbe v hoteli The Fairmont Pacific Rim vo Vancouveri v Kanade. Príčinou smrti bola otrava rôznymi drogami vrátane heroínu a alkoholu. Monteith pred nedávnom úspešne dokončil liečenie zo závislosti na liekoch.

 Filmografia 
+ Filmy Rok Názov Rola Poznámky 2005 Vražedný útok Douglas Waylan Hart TV film 2006 Bloody Mary Paul Zuckerman 2006 Netvor z hlbín Michael TV film 2006 Vianoce na nože Madison's date 2006 Nezvratný osud 3 Kahill 2007 Oči vlka Aaron Scates TV film 2007 White Noise 2: The Light Scooter guy 2007 Gone Davis Calder Krátky film 2007 Prehliadaný Jimmy 2007 Šepot smrti Teenage boy 2008 Nebezpečne zvodný sused Jason TV film 2011 Monte Carlo Owen 2011 Sisters & Brothers Justin Montegan 
+ Televízia Rok Názov Rola Poznámky 2004 Stargate: Atlantis Genii Private Epizóda "The Storm" 2005 Odvážne kordy Marcel Le Rue Epizóda "To Heir Is Human" 2005 Hrozba z temnoty Gary Epizóda "Wendigo" 2005 Smallville Frat Cowboy Epizóda "Thirst" 2005 Kriminálka San Francisco Windsurfer Bob Epizóda "Forget Me Not" 2006 Whistler Lip Ring Epizóda "The Burden of Truth" 2006 Hviezdna brána Young Mitchell  2006 Kyle XY Charlie Tanner občasná rola (7 epizód, 2006—2007) 2007 Flash Gordon Ian Finley Epizóda "Life Source" 2007 Kaya Gunnar Hlavná rola (10 epizód) 2008 Fear Itself James Epizóda "New Year's Day" 2009Mistresses Jason 2009 The Assistants Shane Baker 2 epizódy 2009–2012 Glee Finn Hudson Hlavná rola 2010 Simpsonovci Sám seba Len hlas, epizóda "Elementary School Musical" 2011 The Cleveland Show Finn Hudson Len hlas, epizóda "How Do You Solve a Problem Like Roberta?"

 Referencie 



 Externé odkazy 
 Neoficiálne stránky 



Kategória:Kanadskí filmoví herci
Kategória:Kanadskí televízni herci
Kategória:Kanadskí hudobníci
Kategória:Osobnosti z Calgary